****

 **Emballasjeskolen** *Emballeringskjeden Miljø-/EU-direktiver Bedriftstilpassede kurs Flexoskolen*

**RETNINGSLINJER OG INFORMASJON OM EMBALLERINGSØKONOMISTUDIET**

Emballasjeskolens emballeringsøkonomistudium er Norges eldste og eneste undervisningstilbud som gir en generell grunnutdanning i faget emballering.

Undervisningen setter emballasje i en distribusjonsmessig sammenheng og tar for seg hele emballeringsprosessen, fra valg av emballasjemateriale via emballasjeproduksjon og pakkelinjer, til logistikk og økonomi, design, emballasjeoptimering, eksponering i butikk og innsamling og gjenvinning av brukt emballasje.

**MÅLSETTING**

Målsettingen for studiet er; *gjennom teoretisk og praktisk undervisning å tilføre elevene en så allsidig innsikt i faget emballering, at de etter endt undervisning og bestått eksamen, på en effektiv måte er i stand til å vurdere og løse tekniske/økonomiske spørsmål vedrørende emballasje og emballering. Videre skal elevene være i stand til å sette emballeringsprosessen inn i en samfunnsmessig sammenheng, med henblikk på emballasjens betydning for effektiv og miljøvennlig varedistribusjon.*

**MÅLGRUPPE**

Studiet retter seg til alle som i sitt daglige arbeid kommer i berøring med emballerings-spørsmål,- det være seg i emballasjeproduserende bedrifter, næringsmiddel- og annen emballasjebrukende industri, transport og markedsføring.

**EMBALLERINGSØKONOM DNE**

Gjennomført undervisning; bestått caseløsninger, skriftlig eksamen og diplomoppgave, gir elevene rett til bruk av tittelen Emballeringsøkonom DNE.

**UNDERVISNINGEN**

Emballeringsøkonomistudiet baserer sin undervisning på elevsamlinger med forelesninger,

gruppearbeid, skriftlige caseløsninger samt bedriftsbesøk.

Undervisningen strekker seg over to semester, det tredje semester brukes til arbeid med diplomoppgave.

I løpet av denne perioden deltar elevene på fire elevsamlinger, og sender inn 4 case som blir evaluert av skolens faglærere.

**PENSUM / UNDERVISNINGSDOKUMENTASJON:**

|  |  |
| --- | --- |
| EMBALLASJE AV TREFIBERMassivpappKartongemballasjeBølgepappEMBALLASJE AV GLASSEMBALLASJE AV METALLEMBALLASJE AV PLAST«Plastens mangfoldige verden» Hva er plastFilm og laminaterStrekk- krympefilmSprøytestøpt emballasjeFormblåst emballasje | ØKONOMI OG PAKKETEKNIKKEmballeringsteknikkØkonomiMaterialadministrasjonTrykkmetoder og reproStrekkoder/merkingEMBALLASJE OG SAMFUNNEmballasjen i distribusjonenLover og forskrifter vedr. næringsmiddelemb.Farlig godsEmballasje som kommunikasjonsfaktorSisteleddsmarkedsføringEMBALLASJE OG MILJØEU-direktiver / CEN-standarderNorsk avfallspolitikk / MaterialselskapeneEmballasjeoptimeringGrønt Punkt Norge |

**ELEVSAMLINGENE**

Det blir arrangert fire elevsamlinger i løpet av de to første semestrene.

Samlingene strekker seg over fire dager og gir en grundig gjennomgang av pensum ved hjelp av forelesninger, gruppearbeid, gruppeeksamener og bedriftsbesøk.

 Obligatoriske elevsamlinger 2017/2018

 SAMLING I FREDRIKSTAD 18. - 21. september 2017

 SAMLING II BERGEN 20. - 23. november 2017

 SAMLING III SANDEFJORD 22. – 25. januar 2018

 SAMLING IV OSLO 23. - 25. april 20018

 Skriftlig eksamen OSLO 8. juni 2018

 Muntlig presentasjon av

 diplomoppgave OSLO 30. november 2018

**SKRIFTLIG EKSAMEN**

1. Skriftlig eksamen avholdes innen to måneder etter at siste skriftlig besvarelse er innlevert, og i god tid før innlevering av diplomoppgaven.

For klasse 47 vil det bli avholdt eksamen **8. juni ’18 i Oslo.**

2. Eleven må ha oppnådd karakteren bestått på alle elevbesvarelsene for å fremstille seg til skriftlig eksamen.

3. Skriftlig eksamen strekker seg over fire klokketimer.

4. Oppgavesettet består av følgende tre deler:

 A. Kontrollspørsmål (multiple choise) hentet fra undervisningsdokumentasjonen.

B. Oppgaver der kandidatene skal gjøre rede for sentrale deler av skriftlig pensum.

 C. En generell og tidsaktuell oppgave som tar utgangspunkt innenfor fagområdet

 emballering hvor kandidatene blir bedt om å utarbeide en fyldig disposisjon.

5. Ved karakterfastsettingen teller del A 10%, del B 40% og del C 50%.

6. Ved ikke bestått har kandidaten rett til å gå opp til ny eksamen i god tid før diplomoppgaven sendes inn til vurdering.

 Stryker kandidaten også denne gang må kandidaten melde seg opp til full ny eksamen (skriftlig eksamen og diplomoppgave) påfølgende år.

**DIPLOMOPPGAVEN**

Skriftlig eksamen må være gjennomført og kandidaten må ha oppnådd karakteren bestått før diplomoppgaven sendes inn til evaluering.

Man gis to muligheter i valg av diplomoppgave.

* Oppgavetekst formulert av skolerådet
* Selvvalgt oppgave relatert til egen bedrift

Oppgaveteksten sendes kandidatene ultimo juni med innlevering medio oktober 2016.

Diplomoppgaven forsvares muntlig 30. november 2018.

Vitnemål blir overrakt i forbindelse med Emballasjeforeningens generalforsamling i mars 2019.

Kandidaten må oppnå karakteren bestått.

Ved stryk får kandidaten mulighet til å rette opp evt. mangler. (Ved muntlig høring!)

Stryker man også denne gangen, må kandidaten sende inn ny diplomoppgave påfølgende år.

**Retningslinjer:**

1. Kandidaten skal ikke levere besvarelsen under eget navn, men lage en kode bestående av tre bokstaver og tre tall som påføres besvarelsens forside.

 Sammen med besvarelsen leveres kandidatens navn i en lukket konvolutt merket med kandidatens kode.

2. Besvarelsen leveres i tre eksemplarer.

 Alle ark, skisser, bilagsblad o.l. skal være nummererte.

3. Selve besvarelsen bør ikke overstige 25 sider.

 Skisser og bilag kommer i tillegg.

4. Dersom det oppstår tvilssituasjoner, eller det finnes uklarheter i oppgaveteksten,

 bes kandidaten henvende seg skriftlig til skolens sekretariat.

**Karakterer:**

Det gis karakterer (bestått / ikke bestått)

**Vitnemål:**

Vitnemål utstedes når kandidaten for gruppeeksamen, caseløsninger, skriftlig eksamen og diplomoppgaven har oppnådd karakteren bestått.

Emballasjeforeningen.no, Karenslyst Allé 9A, 0212 Oslo.Tlf. 900 93 833 /: yngve@emballasjeforeningen.no